turjo4nis/wikipedia-bn-dump-20250701 huggingface dataset:
আলি জাসিম

আলি জাসিম ইলাইবি আল-তামিনি (; জন্ম: ২০ জানুয়ারি ২০০৪; আলি জাসিম নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল কুয়াহ আল জাউইয়াহ এবং ইরাক জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৮ সালে, জাসিম ইরাক অনূর্ধ্ব-১৭ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ইরাকের বয়সভিত্তিক দলের হয়ে খেলার পর, তিনি ২০২৩ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ১২ ম্যাচে ২টি গোল করেছেন।

প্রারম্ভিক জীবন 
আলি জাসিম ইলাইবি আল-তামিনি ২০০৪ সালের ২০শে জানুয়ারি তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
জাসিম ইরাক অনূর্ধ্ব-১৭, ইরাক অনূর্ধ্ব-২০ এবং ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন। ২০১৮ সালে তিনি ইরাক অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জাসিম ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইরাক অলিম্পিক দলে স্থান পেয়েছেন।

২০২৩ সালের ১৩ই অক্টোবর তারিখে, ১৯ বছর, ৮ মাস ও ২৩ দিন বয়সে, বাম পায়ে ফুটবল খেলায় পারদর্শী জাসিম কাতারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১১ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি কাতার ০–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে জাসিম সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ৬ মাস ও ২৩ দিন পর, ইরাকের জার্সি গায়ে প্রথম গোলটি করেছেন; ২০২৪ সালের ৬ই মে তারিখে, ইন্দোনেশিয়ার বিরুদ্ধে ম্যাচের ৮৮তম মিনিটে ইরাকের হয়ে ম্যাচের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 

২০০৪-এ জন্ম
জীবিত ব্যক্তি
ইরাকি ফুটবলার
ফুটবল ফরোয়ার্ড
আল কুয়াহ আল জাউইয়াহের খেলোয়াড়
ইরাকের আন্তর্জাতিক যুব ফুটবলার
ইরাকের অনূর্ধ্ব-১৭ আন্তর্জাতিক ফুটবলার
ইরাকের অনূর্ধ্ব-২০ আন্তর্জাতিক ফুটবলার
ইরাকের অনূর্ধ্ব-২৩ আন্তর্জাতিক ফুটবলার
ইরাকের আন্তর্জাতিক ফুটবলার
২০২৪ গ্রীষ্মকালীন অলিম্পিকের ফুটবলার
পুরুষ ফুটবল ফরোয়ার্ড
আল কারখ স্পোর্টস ক্লাবের খেলোয়াড়
আন্তালিয়াস্পোরের খেলোয়াড়
কমো ১৯০৭-এর খেলোয়াড়
সেরিয়ে আ-এর খেলোয়াড়
২০২৩ এএফসি এশিয়ান কাপের খেলোয়াড়
ইরাকের অলিম্পিক ফুটবলার
ইতালিতে প্রবাসী ফুটবলার
আয়েশা আব্দুল বাসিত

আয়েশা আব্দুল বাসিত (জন্ম: ২৯ মার্চ ২০০৫) একজন ভারতীয় ধর্মীয় ও আধ্যাত্মিক সঙ্গীতশিল্পী এবং ইউটিউবার। তিনি ভারতের কেরল রাজ্যের কণ্ণুর জেলার তালসেরি শহরে জন্মগ্রহণ করেন। বর্তমানে তিনি আবুধাবিতে অবস্থান করছেন।

২০১৩ সালে বাসিতের বাবা-মা তার নামে ইউটিউব চ্যানেল শুরু করেছিলেন এবং ২০১৬ সালে তার "হাসবি রাব্বি জাল্লাল্লাহ" নাতের একটি ভিডিওতে ৮০ মিলিয়ন দর্শন হয়।

২০২৪ সালের মার্চ পর্যন্ত তার ইউটিউব চ্যানেলে ৩.৯৭ মিলিয়ন সাবস্ক্রাইবার এবং ৫৮৩ মিলিয়নের বেশি দর্শন রয়েছে। ফেসবুকে তার ২ মিলিয়ন অনুসারী রয়েছে। এছাড়া ইন্সটাগ্রামে ৪২৭,০০০ এবং টিকটকে ১৮২,০০০ অনুসারী রয়েছে।

সঙ্গীত ভিডিও

পুরস্কার ও উল্লেখযোগ্য ঘটনা 
 ইউটিউব ক্রিয়েটার অ্যাওয়ার্ড
 ২০১৮ সালে সিলভার পুরস্কার
 ২০২০ সালে গোল্ডেন পুরস্কার
 ২০২১ সালে গাল্ফ নিউজের আধ্যাত্মিক গানের প্রতিনিধি

মিডিয়া ও টেলিভিশন অনুষ্ঠান

তথ্যসূত্র

বহিঃসংযোগ 

জীবিত ব্যক্তি
২০০৫-এ জন্ম
ইসলামি সঙ্গীত পরিবেশনকারী
আরবি ভাষার সঙ্গীতশিল্পী
আবুধাবির ব্যক্তি
ভারতীয় মুসলিম
সঙ্গীত সম্পর্কিত ইউটিউব চ্যানেল
ইউটিউব ভ্লগার
ভারতীয় ইউটিউবার
মুহাম্মদ ইউনূসের উপদেষ্টা পরিষদ

মুহাম্মদ ইউনূসের উপদেষ্টা পরিষদ ২০২৪ সালের ৮ আগস্ট বাংলাদেশের অন্তর্বর্তীকালীন সরকারের প্রধান উপদেষ্টা হিসেবে মুহাম্মদ ইউনূসের শপথ গ্রহণের মধ্য দিয়ে যাত্রা শুরু করে। বৈষম্যবিরোধী ছাত্র আন্দোলনের প্রক্ষাপটে তৎকালীন প্রধানমন্ত্রী শেখ হাসিনা ৫ আগস্ট দেশত্যাগ করেন। পরবর্তীতে রাষ্ট্রপতি সংসদ বিলুপ্ত করার ফলে সৃষ্ট শূন্যতা পূরণে ১৭ জন উপদেষ্টা নিয়ে ইউনূসের উপদেষ্টা পরিষদ যাত্রা শুরু করে। তবে ১৭ জনের মধ্যে ৮ আগস্ট ইউনূসসহ ১৪ জন উপদেষ্টা শপথ গ্রহণ করেন এবং পরে তাদের মধ্যে দপ্তর বণ্টন করা হয়। ঢাকার বাইরে অবস্থান করার কারণে সুপ্রদীপ চাকমা, বিধান রঞ্জন রায় ও ফারুক-ই-আজম উপদেষ্টা হিসেবে শপথ গ্রহণ করতে পারেনি। পরবর্তীতে তাদের মধ্যে সুপ্রদীপ চাকমা ও বিধান রঞ্জন রায় ১১ আগস্ট শপথ গ্রহণ করেন এবং যুক্তরাষ্ট্র থেকে ফেরার পর ১৩ আগস্ট ফারুক-ই-আজম শপথ গ্রহণ করেন। পরবর্তীতে দেশ গঠনের লক্ষ্যে আরও ৪ জন উপদেষ্টা নির্বাচন করা হয়। তারা হলেন ওয়াহিদউদ্দিন মাহমুদ, মুহাম্মদ ফাওজুল কবির খান, আলী ইমাম মজুমদার এবং জাহাঙ্গীর আলম চৌধুরী। তারা সকলেই ১৬ আগস্ট শপথ গ্রহণ করেন। ১০ নভেম্বর অর্ন্তরবর্তীকালীন সরকারের উপদেষ্টা হিসেবে শপথ নেন আরও তিন জন ব্যক্তিত্ব।  তাদের শপথ গ্রহণের পর দপ্তরসমূহ পুনঃবণ্টন করা হয়। ২০ ডিসেম্বর উপদেষ্টা এ. এফ. হাসান আরিফ দায়িত্ব পালন কালে মৃত্যুবরণ করেন। ২৫ ফেব্রুয়ারি ২০২৫ তারিখে নাহিদ ইসলাম পদত্যাগ করেন। ৫ মার্চ ২০২৫ চৌধুরী রফিকুল আবরার শিক্ষা উপদেষ্টা হিসেবে শপথ নেন এবং এর মধ্য দিয়ে মোট উপদেষ্টার সংখ্যা হয়ে দাঁড়ায় ২৩ জনে।

উপদেষ্টাদের তালিকা

তথ্যসূত্র 

২০২৪-এ প্রতিষ্ঠিত মন্ত্রিসভা
রাবনীত সিং বিট্টু

রবনীত সিং বিট্টু একজন ভারতীয় রাজনীতিবিদ যিনি রেল মন্ত্রণালয়ের প্রতিমন্ত্রী এবং নরেন্দ্র মোদীর তৃতীয় মন্ত্রিসভার খাদ্য প্রক্রিয়াকরণ শিল্পের প্রতিমন্ত্রী হিসেবে দায়িত্ব পালন করছেন। তিনি এর আগে ১১ মার্চ ২০২১ থেকে ১৮ জুলাই ২০২১ পর্যন্ত লোকসভায় ভারতীয় জাতীয় কংগ্রেসের নেতা হিসাবে দায়িত্ব পালন করেছিলেন   বিট্টু ২০১৪ এবং ২০১৯ সালের ভারতীয় সাধারণ নির্বাচনে লুধিয়ানা থেকে এবং এর আগে ২০০৯ সালে আনন্দপুর সাহেব থেকে ভারতের সংসদের নিম্নকক্ষ লোকসভায় নির্বাচিত হয়েছিলেন।  তিনি পাঞ্জাবের প্রাক্তন মুখ্যমন্ত্রী বিয়ন্ত সিং- এর নাতি। 

২০২১ সালের জানুয়ারীতে, জন সংসদের একটি অনুষ্ঠান চলাকালীন সিঙ্গু সীমান্তে তাকে লাঞ্ছিত করা হয়েছিল।  লোকসভায় দলের হুইপ নিযুক্ত হন তিনি।  ২০২১ সালের মার্চ মাসে, তিনি সংক্ষিপ্তভাবে লোকসভায় কংগ্রেসের নেতা নিযুক্ত হন যখন বর্তমান কংগ্রেস লোকসভা নেতা অধীর রঞ্জন চৌধুরী ২০২১ পশ্চিমবঙ্গের নির্বাচনী প্রচারে ব্যস্ত ছিলেন।  ২০২৩ সালে, তিনি একটি হোয়াটসঅ্যাপ কলের মাধ্যমে বোমার হুমকি পেয়েছিলেন।  ২৪ মার্চ, ২০২৪ এ তিনি ভারতীয় জনতা পার্টিতে যোগ দেন।

তথ্যসূত্র

বহিঃসংযোগ 

 ডিজিটাল সংসদ প্রোফাইল

পাঞ্জাবের ভারতীয় জনতা পার্টির রাজনীতিবিদ
সপ্তদশ লোকসভার সদস্য
ষোড়শ লোকসভার সদস্য
২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
পাঞ্জাব, ভারতের লোকসভা সদস্য
পঞ্চদশ লোকসভার সদস্য
পাঞ্জাব, ভারতের ভারতীয় জাতীয় কংগ্রেসের রাজনীতিবিদ
জীবিত ব্যক্তি
১৯৭৫-এ জন্ম
রাজস্থানের রাজ্যসভা সদস্য
ভারতীয় জনতা পার্টির রাজ্যসভা সদস্য
এ১ ইস্পোর্টস

এওয়ান ইস্পোর্টস () হল একটি বাংলাদেশী পেশাদার ইস্পোর্টস সংস্থা যা পাবজি মোবাইলের উপর দৃষ্টি নিবদ্ধ করে। তারাই প্রথম বাংলাদেশি দল যারা পাবজি মোবাইল গ্লোবাল চ্যাম্পিয়নশিপে (PMGC) খেলেছে।

২০২০ সালের ফেব্রুয়ারিতে, এ১ ইস্পোর্টস তাদের প্রথম পাবজি মোবাইল ক্লাব ওপেন (PMCO) স্প্রিং স্প্লিট ২০২০-এ উপস্থিত হয়েছিল৷ কিন্তু দুর্ভাগ্যবশত, তারা পরবর্তী রাউন্ডের জন্য যোগ্যতা অর্জন করতে পারেনি৷ আগস্ট ২০২০-এ, তারা টুর্নামেন্টের ফল স্প্লিটে অংশগ্রহণ করে এবং পাবজি মোবাইল প্রো লীগ (PMPL) ফল স্প্লিট ২০২০-এর জন্য যোগ্যতা অর্জন করে। সেই টুর্নামেন্টে, তারা ৩য় স্থান অর্জন করে এবং পাবজি মোবাইল গ্লোবাল চ্যাম্পিয়নশিপের (PMGC) জন্য যোগ্যতা অর্জন করে। ২০২১ সালের জুলাই মাসে, তারা ইউনিসেফকে ৪৪,০০০ মার্কিন ডলার অনুদান দিয়েছে।

২০২৪ সালের মে মাসে, A1 Esports পাবজি মোবাইল সুপার লীগ (PMSL) স্প্রিং ২০২৪-এর জন্য যোগ্যতা অর্জন করেছিল, যা নেপালে অফলাইনে অনুষ্ঠিত হয়েছিল। জুন মাসে, তারা টুর্নামেন্টের গ্র্যান্ড ফাইনালের জন্য যোগ্যতা অর্জন করেছিল, যেখানে শীর্ষ ৫ টি দল পাবজি মোবাইল ওয়ার্ল্ড কাপ (PMWC) ২০২৪-এর জন্য যোগ্যতা অর্জন করেছিল।

২০২৪ সালের আগস্ট মাসে, A1 Esports পাবজি মোবাইল সুপার লীগ (PMSL) ফল ২০২৪ খেলতে নেপালে রওনা হয়েছে, যেখানে শীর্ষ ৪ টি দল পাবজি মোবাইল গ্লোবাল চ্যাম্পিয়নশিপ (PMGC) ২০২৪-এর জন্য যোগ্যতা অর্জন করবে।

রোস্টার

আরও দেখুন 
 বাংলাদেশে ইস্পোর্টস
 পাবজি মোবাইল
 ইস্পোর্টস

তথ্যসূত্র 

বাংলাদেশে ইস্পোর্টস
বাংলাদেশের ইস্পোর্টস দল
২০২০-এ বাংলাদেশে প্রতিষ্ঠিত
বাংলাদেশের ক্রীড়া ক্লাব
বাংলাদেশের ক্রীড়া দল
এওয়ান ইস্পোর্টস
বাংলাদেশে ক্রীড়া
ঢাকা
স্কটিশ উদার গণতন্ত্রী দল

স্কটিশ লিবারেল ডেমোক্র্যাটস (; ) হল স্কটল্যান্ডের একটি উদারপন্থী, যুক্তরাষ্ট্রবাদী রাজনৈতিক দল, যুক্তরাজ্যের লিবারেল ডেমোক্র্যাটদের অংশ। দলটি স্কটিশ পার্লামেন্টে ১২৯টি আসনের মধ্যে ৪টি এবং হাউস অফ কমন্সে ৫৭টি স্কটিশ আসনের মধ্যে ৬টি দখল করে।

স্কটিশ লিবারেল ডেমোক্র্যাট হল ফেডারেল  লিবারেল ডেমোক্র্যাটদের মধ্যে তিনটি রাষ্ট্রীয় দলের একটি , অন্যরা হল ওয়েলশ লিবারেল ডেমোক্র্যাট এবং ইংরেজ লিবারেল ডেমোক্র্যাট। লিবারেল ডেমোক্র্যাটরা উত্তর আয়ারল্যান্ডে নির্বাচনে প্রতিদ্বন্দ্বিতা করে না।

তথ্যসূত্র

আরও পড়ুন

বহিঃসংযোগ 

 

১৯৮৮-এ প্রতিষ্ঠিত রাজনৈতিক দল
উদার গণতন্ত্রী (যুক্তরাজ্য)
স্কটল্যান্ডের রাজনৈতিক দল
জো অ্যাবারক্রম্বি

জোসেফ এডওয়ার্ড অ্যাবারক্রম্বি (জন্ম ৩১ ডিসেম্বর ১৯৭৪) একজন ব্রিটিশ ফ্যান্টাসি লেখক এবং চলচ্চিত্র সম্পাদক। তিনি দ্য ফার্স্ট ল  ত্রয়ীর লেখক, সেইসাথে একই পটভূমিতে অন্যান্য ফ্যান্টাসি বই লিখেছেন। তার উপন্যাস হাফ এ কিং সেরা পরিণত কিশোরসাহিত্য বইয়ের জন্য ২০১৫ লোকাস পুরস্কার জিতেছে।

গ্রন্থতালিকা

দ্য ফার্স্ট ল

দ্য এইজ অফ ম্যাডনেস ত্রয়ীটি শিল্প বিপ্লবের সময় দ্য ফার্স্ট ল বইগুলির মতো একই কাল্পনিক জগতের পটভূমিতে অবস্থিত।

শ্যাটার্ড সি ত্রয়ী

তথ্যসূত্র

বহিঃসংযোগ 
 
 

ম্যানচেস্টার বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
ইংরেজ পুরুষ ঔপন্যাসিক
১৯৭৪-এ জন্ম
ইংরেজ পুরুষ ছোটগল্পকার
২১শ শতাব্দীর ব্রিটিশ ঔপন্যাসিক
মনিকা বারবারো

মনিকা বারবারো (জন্ম: ১৭ জুন ১৯৯০) একজন মার্কিন অভিনেত্রী। তিনি দ্য ক্যাথেড্রাল (২০২১), টপ গান: ম্যাভরিক (২০২২) এবং অ্যাট মিডনাইট (২০২৩) চলচ্চিত্রে ভূমিকার জন্য পরিচিত। তিনি স্প্লিটিং আপ টুগেদার (২০১৮-২০১৯) সিটকমের পাশাপাশি আনরিয়েল (২০১৬), শিকাগো জাস্টিস (২০১৭), দ্য গুড কপ (২০১৮) এবং ফুবার (২০২৩) টেলিভিশন ধারাবাহিকে প্রধান ভূমিকা পালন করেছেন।

প্রারম্ভিক জীবন 
বারবারো ১৯৯০ সালের ১৭ জুন সান ফ্রান্সিস্কোতে জন্মগ্রহণ করেন। তিনি ক্যালিফোর্নিয়ার মিল ভ্যালিতে বড় হয়েছেন এবং সেখান থেকেই তিনি ২০০৭ সালে তামালপাইস মাধ্যমিক বিদ্যালয় থেকে স্নাতক পাশ করেন। ছোটবেলায় তার বাবা-মায়ের বিবাহ বিচ্ছেদ ঘটে। বারবারো অল্প বয়সে নাচ শুরু করেন এবং ব্যালেট অধ্যয়ন করতে যান। অভিনয়ের শুরুর দিকে তিনি নিউ ইয়র্ক শহরের নিউ ইয়র্ক বিশ্ববিদ্যালয় টিশ স্কুল অব আর্টস থেকে নৃত্যে ডিগ্রী সম্পন্ন করেন। ২০১০ সালে স্নাতক শেষ করার পর তিনি অভিনয় করার সিদ্ধান্ত নেন এবং সান ফ্রান্সিস্কোতে ফিরে আসেন। সেখানে তিনি একজন প্রতিনিধির সাথে যুক্ত হয়ে একটি বাণিজ্যিক স্বল্প দৈর্ঘ্যের চলচ্চিত্রে যোগ দেন এবং বেভারলি হিলস প্লেহাউস অভিনয় স্কুলে ভর্তি হন।

কর্মজীবন 
বারবারো ২০১৩ সালে বিয়েতে যোগাযোগ বিষয়ক ভাইরাল সংক্ষিপ্ত নাটক ইটস নট অ্যাবাউট দ্য নেইল-এ তার প্রধান ভূমিকার জন্য মনোযোগ আকর্ষণ করেন। তার প্রথম প্রধান টেলিভিশনে ভূমিকা ছিল লাইফটাইম টেলিভিশন ধারাবাহিক আনরিয়েল -এর দ্বিতীয় মৌসুমে ইয়ায়েল চরিত্রে অভিনয় করা। এরপর বারবারো এনবিসির আইনি নাটক শিকাগো জাস্টিস -এ আনা ভালদেজের চরিত্রে অভিনয় করেন। ২০১৮ সালে বারবারো নেটফ্লিক্সের দ্য গুড কপে জোশ গ্রোবান এবং টনি ডানজার পাশাপাশি কোরা ভাসকুয়েজের চরিত্রে অভিনয় করেন। ২০১৮ ও ২০১৯ সালের মধ্যে বারবারো এবিসির সিটকম স্প্লিটিং আপ টুগেদারে একটি পুনরাবৃত্তমূলক ভূমিকা রাখেন। ২০২২ সালের ব্লকবাস্টার টপ গান: ম্যাভরিকে বারবারো নৌ বিমানচালক লেফটেনেন্ট নাতাশা "ফিনিক্স" ট্রেসের চরিত্রে অভিনয় করেছেন।

২০২৩ সালে বারবারো রোমান্টিক নাটক অ্যাট মিডনাইটে অভিনয় করেন। চলচ্চিত্রটি তার গল্পের জন্য মিশ্র সাড়া পেলেও বারবারো তার অভিনয়ের জন্য প্রশংসা অর্জন করেছেন। সান ফ্রান্সিসকো ক্রনিকল ঘোষণা করেছে, "বারবারো... আপাতদৃষ্টিতে অনায়াসে আকর্ষণের সাথে প্রমাণ করে যে সে একটি রোম-কম বহন করতে পারে"। বারবারো একজন পেশাদার নৃত্যশিল্পী, যিনি সালসা এবং ট্যাঙ্গোর সংমিশ্রণে দুটি প্রধান নৃত্যে অভিনয়ের প্রতিভা দেখিয়েছেন।

২০২৩ সালে ঘোষণা করা হয় যে, তিনি জেমস ম্যানগোল্ড পরিচালিত ও টিমথি শালামে অভিনীত বব ডিলানের জীবনীসংক্রান্ত চলচ্চিত্র আ কমপ্লিট আননোন -এ সক্রিয় কর্মী ও লোকগায়ক জোয়ান বায়েজের চরিত্রে অভিনয় করবেন।

চলচ্চিত্র জীবন

চলচ্চিত্র

টেলিভিশন

ভিডিও গেমস

তথ্যসূত্র

বহিঃসংযোগ 
 

জীবিত ব্যক্তি
১৯৯০-এ জন্ম
মার্কিন চলচ্চিত্র অভিনেত্রী
২১শ শতাব্দীর মার্কিন অভিনেত্রী
মার্কিন টেলিভিশন অভিনেত্রী
ইতালীয় বংশোদ্ভূত মার্কিন ব্যক্তি
সত্যেন্দ্রনাথ সেন

সত্যেন্দ্রনাথ সেন (৪ মার্চ ১৯০৯ – ১৪ মার্চ ১৯৮৩ ) ছিলেন একজন প্রখ্যাত ভারতীয় বাঙালি অর্থনীতিবিদ ও কলকাতা বিশ্ববিদ্যালয়ের প্রাক্তন উপাচার্য (১৯৬৮-৭৬)।

জন্ম ও শিক্ষা জীবন
সত্যেন্দ্রনাথ সেনের জন্ম ১৯০৯ খ্রিস্টাব্দের ৪ মার্চ ব্রিটিশ ভারতের অধুনা  বাংলাদেশের রংপুরে। পিতা সুরেন্দ্রনাথ সেন, মাতা চারুবালা সেন। পৈতৃক নিবাস  খুলনার পয়গ্রামে। ১৯৩৩ খ্রিস্টাব্দে কলকাতা বিশ্ববিদ্যালয়ের অর্থনীতির এম.এ পরীক্ষায় প্রথম শ্রেণিতে প্রথম হন। ১৯৫০ খ্রিস্টাব্দে লন্ডন স্কুল অফ ইকোনমিক্স ডক্টরেট ডিগ্রি লাভ করেন।

কর্মজীবন
অর্থনীতিতে  এম.এ পাশের পর ১৯৩৫ খ্রিস্টাব্দে  আশুতোষ কলেজে এবং ১৯৪২ খ্রিস্টাব্দে  কলকাতা বিশ্ববিদ্যালয়ে অধ্যাপক হিসাবে যোগ দেন। ১৯৬৮ খ্রিস্টাব্দের ২৩ এপ্রিল বিশ্ববিদ্যালয়ের উপাচার্য পদে নিযুক্ত হন এবং আট বৎসর (১৯৭৬ খ্রিস্টাব্দের ৩১ অক্টোবর)ওই পদে আসীন ছিলেন। 

ড.সত্যেন্দ্রনাথ সেন পশ্চিমবঙ্গ নিরক্ষরতা দূরীকরণ সমিতির অন্যতম প্রতিষ্ঠাতা ছিলেন এবং দীর্ঘ তের বৎসর (১৯৭০-৮৩) সমিতির সভাপতির পদে ছিলেন।

অলঙ্কৃত পদসমূহ
 ১৯৬২-৬৩ -  যুক্তরাষ্ট্রের প্রিন্সটন এবং স্ট্যানফোর্ড বিশ্ববিদ্যালয়ের অতিথি অধ্যাপকের পদ;
 ১৯৭৯ - ভারতীয় স্টেট ব্যাঙ্কের কেন্দ্রীয় পরিচালনা পর্ষদের সদস্য;
 ১৯৮০-৮৩ -খড়্গপুর আই আই টি-র বোর্ড অফ গভর্নরস্ এর সভাপতি;
 এশিয়াটিক সোসাইটির সাম্মানিক ফেলো;
 সাম্মানিক ডক্টর অফ সায়েন্স;
এছাড়াও, অধ্যাপক সেন বিভিন্ন সময়ে  ইন্ডিয়ান স্ট্যাটাস্টিক্যাল ইনস্টিটিউটের গবেষণা ও প্রশিক্ষণের পরিচালনা পর্ষদে,কলকাতার ভারতীয় জাদুঘর, ভিক্টোরিয়া মেমোরিয়াল হলসহ নানা সরকারি সংস্থার সঙ্গে যুক্ত ছিলেন। 

অধ্যাপক ড.সত্যেন্দ্রনাথ সেন অর্থনীতির বহু পাঠ্যপুস্তক রচনা করেছেন। এছাড়াও অর্থনীতির উপর রচিত তার অন্যান্য পুস্তকগুলি হল—

রচিত গ্রন্থসমূহ—

 সেন্ট্রাল ব্যাঙ্কিং ইন ডেভেলপিং কান্ট্রিজ
 সেন্ট্রাল ব্যাঙ্কিং ইন আন্ডার ডেভেলপড মানি মার্কেট
 দি সিটি অফ ক্যালকাটা:এ সোসিয়ো ইকোনমিক সার্ভে
 ইন্ডাস্ট্রিয়াল মুভমেন্ট ইন ওয়েস্ট বেঙ্গল
 ইন্ডাস্ট্রিয়াল রিলেশনস ইন জুট ইন্ড্রাস্টিজ ইন ওয়েস্ট বেঙ্গল

পারিবারিক জীবন ও জীবনাবসান
অধ্যাপক সেন ১৯৪০ খ্রিস্টাব্দে শান্তি সেনকে বিবাহ  করেন। ১৯৮৩ খ্রিস্টাব্দের ১৪ মার্চ কলকাতায় প্রয়াত হন।

তথ্যসূত্র 

১৯০৯-এ জন্ম
পূর্ববঙ্গে জন্ম
১৯৮৩-এ মৃত্যু
রংপুর জেলার ব্যক্তি
খুলনা জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
লন্ডন স্কুল অফ ইকোনমিক্সের প্রাক্তন শিক্ষার্থী
বাঙালি অর্থনীতিবিদ 
ভারতীয় অর্থনীতিবিদ
কলকাতা বিশ্ববিদ্যালয়ের উপাচার্য
জ্যাকি ভগনানি

জ্যাকি ভগনানি (জন্ম: ২৫ ডিসেম্বর ১৯৮৪) একজন ভারতীয় অভিনেতা, চলচ্চিত্র প্রযোজক ও উদ্যোক্তা। তিনি ভারতীয় সঙ্গীত লেবেল জাস্ট মিউজিকের প্রতিষ্ঠাতা। ২০০৯ সালে কাল কিসনে দেখা-এ অভিনয়ের মধ্য দিয়ে জ্যাকির বলিউডে অভিষেক ঘটে এবং এই কাজের জন্য তিনি বর্ষসেরা নবাগত তারকা অভিনেতা বিভাগে আইফা পুরস্কার অর্জন করেন।

তার পিতা বাসু ভগনানি ও বোন দীপশিখা দেশমুখ চলচ্চিত্র প্রযোজক। তার স্ত্রী অভিনেত্রী রাকুল প্রীত সিং।

প্রারম্ভিক জীবন
ভগনানি ১৯৮৪ সালের ২৫শে ডিসেম্বর পশ্চিমবঙ্গের কলকাতায় এক সিন্ধি পরিবারে জন্মগ্রহণ করেন। তার পিতা বাসু ভগনানি একজন চলচ্চিত্র প্রযোজক। তার বড় বোন দীপশিখা ভগনানিও একজন চলচ্চিত্র প্রযোজক।

বিদ্যালয়ের শিক্ষা সম্পন্ন করার পর তিনি মুম্বইয়ের এইচ.আর. কলেজ অব কমার্স অ্যান্ড ইকোনমিক্স থেকে কর্মাস বিভাগে স্নাতক ডিগ্রি অর্জন করেন। তিনি লি স্ট্রাসবার্গ থিয়েটার অ্যান্ড ফিল্ম ইনস্টিটিউট থেকে অভিনয়ের প্রশিক্ষণ নেন।

কর্মজীবন
জ্যাকির অভিনীত প্রথম চলচ্চিত্র কাল কিসনে দেখা ২০০৯ সালে মুক্তি পায়। চলচ্চিত্রটি নেতিবাচক পর্যালোচনা লাভ করে এবং বক্স অফিসেও ব্যর্থ হয়। তবে তিনি এই কাজের জন্য বর্ষসেরা নবাগত তারকা অভিনেতা বিভাগে আইফা পুরস্কার অর্জন করেন।

২০১১ সালের এপ্রিলে তিনি এফ.এ.এল.টি.ইউ. চলচ্চিত্রে শ্রেষ্ঠাংশে অভিনয় করেন। চলচ্চিত্রটি মিশ্র প্রতিক্রিয়া লাভ করে এবং বক্স অফিসে মাঝারি ব্যবসায় করে। ২০১৫ সালের মে মাসে জ্যাকি জানান এই চলচ্চিত্রের একটি অনুবর্তী পর্ব নির্মাণের পরিকল্পনা করা হয়েছে। ২০১২ সালে তার অভিনীত আজব গজব লাভ মুক্তি পায়, কিন্তু এটি বক্স অফিসে ব্যর্থ হয়।

প্রিয়দর্শন পরিচালিত রংরেজ ২০১৪ সালে মুক্তি পায় এবং দারুণ পর্যালোচনা অর্জন করে। এতে ভগনানিকে সাইয়ের "গ্যাংনাম স্টাইল" গানে নৃত্য করতে দেখা যায়। এই চলচ্চিত্রের প্রযোজক জ্যাকির বাবা বাসু ভগনানি এই গানের স্বত্ব ক্রয় করেন। তা স্বত্তেও চলচ্চিত্রটি বক্স অফিসে ব্যর্থ হয়। তার পরবর্তী চলচ্চিত্র ছিল ইয়ঙ্গিস্তান। ২০১৪ সালে মুক্তিপ্রাপ্ত চলচ্চিত্রটি নিয়ে সমালোচকগণ নেতিবাচক পর্যালোচনা প্রদান করে এবং এটি ব্যবসায়িকভাবেও ব্যর্থ হয়।

ব্যক্তিগত জীবন

২০২১ সালে ভগনানি অভিনেত্রী রাকুল প্রীত সিংয়ের সাথে তার সম্পর্কে কথা গণমাধ্যমে জানান। ২০২৪ সালের ২১শে ফেব্রুয়ারি তারা গোয়ায় সিন্ধি ও শিখ বিবাহের রীতি অনুযায়ী বিবাহ বন্ধনে আবদ্ধ হন।

পুরস্কার ও মনোনয়ন

তথ্যসূত্র

বহিঃসংযোগ

 

১৯৮৪-এ জন্ম
জীবিত ব্যক্তি
২১শ শতাব্দীর ভারতীয় অভিনেতা
কলকাতার অভিনেতা
ভারতীয় চলচ্চিত্র অভিনেতা
ভারতীয় সিন্ধি
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
লিলিয়ানা রে

লিলিয়ানা রে (জন্ম: ৩০ ডিসেম্বর ২০০৪) একজন মার্কিন অভিনেত্রী, যিনি মারভিস্তার ২০১৫ সালের চলচ্চিত্র গার্ল মিসিং দিয়ে তার কর্মজীবন শুরু করেন এবং এরপর থেকে তিনি প্যারামাউন্টের ২০১৬ সালের চলচ্চিত্র ম্যাক্সিমাম রাইড, এবিসির স্ট্রেঞ্জ অ্যাঞ্জেল, এনবিসির দ্য নাইট শিফট, নিকেলোডিয়নের ২০১৯ সালের চলচ্চিত্র আর ইউ অ্যাফ্রেইড অব দ্য ডার্ক? এবং প্যারামাউন্টের ২০২২ সালে মুক্তিপ্রাপ্ত টপ গান: ম্যাভরিক চলচ্চিত্রে অভিনয় করেছেন।

কর্মজীবন 
তিনি জোয়েল সোইসনের গার্ল মিসিং -এ অভিনয় করেছেন। ২০১৬ সালে লিলিয়ানা প্যারামাউন্টের জেমস প্যাটারসনের ম্যাক্সিমাম রাইডে উপস্থিত হন। একই বছর মার্সাভিন পরিচালিত স্বল্পদৈর্ঘ্য চলচ্চিত্র অ্যালবেডো অ্যাবসলিউট মুক্তি পায়। ২০১৭ সালে লিলিয়ানা গেইব সাচ এবং জেফ জুদা'র দ্য নাইট শিফটে হাজির হন। একই বছর লিলিয়ানা ব্ল্যাক-ইশ ৪র্থ মৌসুমের "নর্থ স্টার" পর্বে অভিনয় করেন। এছাড়াও তিনি টেলিভিশন ধারাবাহিক স্ট্রেঞ্জ অ্যাঞ্জেলের তিনটি পর্বে তরুণ সুসানের ভূমিকায় এবং নিকেলোডিয়নের আর ইউ অ্যাফ্রেইড অব দ্য ডার্ক? -এ র‍্যাচেল কার্পেন্টারের ভূমিকায় অভিনয় করেন। লিলিয়ানা জোসেফ কোসিনস্কির টপ গান: ম্যাভরিক -এ অ্যামেলিয়া বেঞ্জামিনের ভূমিকায় আবির্ভূত হন।

চলচ্চিত্র জীবন

চলচ্চিত্র

টেলিভিশন

স্বল্পদৈর্ঘ্য চলচ্চিত্র

তথ্যসূত্র

বহিঃসংযোগ 
 

জীবিত ব্যক্তি
২০০৪-এ জন্ম
২১শ শতাব্দীর মার্কিন অভিনেত্রী
মার্কিন শিশু অভিনেত্রী
মার্কিন চলচ্চিত্র অভিনেত্রী
শ্রেয়স তলপড়ে

শ্রেয়স তলপড়ে (জন্ম: ২৭ জানুয়ারি ১৯৭৬) একজন ভারতীয় অভিনেতা, চলচ্চিত্র পরিচালক ও প্রযোজক। তিনি মূলত হিন্দি ও মারাঠি চলচ্চিত্রে কাজ করে থাকেন। তিনি একাধিক সমাদৃত ও ব্যবসাসফল চলচ্চিত্রে অভিনয় করেছেন। তিনি ফারাহ খান পরিচালিত পুনর্জন্ম নিয়ে নির্মিত ওম শান্তি ওম (২০০৭)-এ শাহরুখ খানের বন্ধু পাপ্পু মাস্টার চরিত্রে অভিনয়ের জন্য সুপরিচিত। এছাড়া তিনি হাস্যরসাত্মক গোলমাল রিটার্নস (২০০৮), ওয়েলকাম টু সজ্জনপুর (২০০৮), গোলমাল ৩ (২০১০), হাউজফুল ২ (২০১২) ও গোলমাল অ্যাগেইন (২০১৭)-এ অভিনয় করেন। তলপড়ে পুষ্পা: দ্য রাইজ (২০২১)-এ অল্লু অর্জুনের চরিত্রের জন্য ডাবিং করেন।

কর্মজীবন

নাগেশ কুকুনূরের ইকবাল চলচ্চিত্রে অভিনয়ের মধ্য দিয়ে শ্রেয়সের বলিউডে অভিষেক ঘটে। এতে তিনি ক্রিকেটার হতে চাওয়া একজন বোবা ও কালা তরুণ চরিত্রে অভিনয় করেন। চলচ্চিত্রটি ও তার অভিনয় দর্শক ও সমালোচকদের প্রশংসা অর্জন করে। তিনি এই কাজের জন্য ৯ম জি সিনে পুরস্কারে শ্রেষ্ঠ নবাগত অভিনেতা বিভাগে মনোনয়ন লাভ করেন এবং শ্রেষ্ঠ অভিনেতা (সমালোচক) বিভাগে পুরস্কার অর্জন করেন। তার পরবর্তী চলচ্চিত্র কুকুনূরের ডোর-এ তিনি বহুরূপীয়া চরিত্রে অভিনয় করেন। চলচ্চিত্রটি সমাদৃত হয় এবং তিনি শ্রেষ্ঠ পার্শ্ব অভিনেতা বিভাগে জি সিনে পুরস্কারের মনোনয়ন লাভ করেন

২০০৭ সালে তিনি ফারাহ খান পরিচালিত পুনর্জন্ম নিয়ে নির্মিত ওম শান্তি ওম চলচ্চিত্রে শাহরুখ খানের চরিত্রের বন্ধু পাপ্পু মাস্টার চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার ও জি সিনে পুরস্কারের মনোনয়ন লাভ করেন।

পুরস্কার ও মনোনয়ন

তথ্যসূত্র

বহিঃসংযোগ

 
 

১৯৭৬-এ জন্ম
জীবিত ব্যক্তি
২১শ শতাব্দীর ভারতীয় অভিনেতা
ভারতীয় চলচ্চিত্র অভিনেতা
মারাঠি চলচ্চিত্র অভিনেতা
মারাঠি টেলিভিশন অভিনেতা
মিঠিবাই কলেজের প্রাক্তন শিক্ষার্থী
মুম্বইয়ের অভিনেতা
হিন্দি চলচ্চিত্র অভিনেতা
জি সিনে পুরস্কার বিজয়ী
স্ক্রিন পুরস্কার বিজয়ী
ওয়ার্নার ফর্সম্যান

ওয়ার্নার থিওডর অট্টো ফর্সম্যান (ফর্সম্যান ইংরেজিতে; ; ২৯ আগস্ট ১৯০৪ – ১ জুন ১৯৭৯) হলেন একজন জার্মান চিকিৎসক ও গবেষক যিনি ১৯৫৬ সালে চিকিৎসাবিজ্ঞানে নোবেল পুরস্কার লাভ করেন।

জন্ম ও শিক্ষা জীবন 
ফরসম্যান ১৯০৪ সালের ২৯ আগস্ট বার্লিনে জন্মগ্রহণ করেন। আস্কানিচেস জিমনেসিয়াম থেকে স্নাতক হওয়ার পর, তিনি বার্লিন বিশ্ববিদ্যালয়ে মেডিসিন অধ্যয়নের জন্য প্রবেশ করেন এবং ১৯২৯ সালে রাষ্ট্রীয় পরীক্ষায় উত্তীর্ণ হন।

আরও দেখুন 
 চিকিৎসাবিজ্ঞানে নোবেল বিজয়ীদের তালিকা।

টীকাসমূহ

তথ্যসূত্র

বহিঃসংযোগ 

১৯০৪-এ জন্ম
১৯৭৯-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ওয়েলশ শ্রমিক দল

ওয়েলশ শ্রমিক দল (), পূর্বে ওয়েলসে লেবার পার্টি নামে পরিচিত (), হল ওয়েলসে যুক্তরাজ্যের লেবার পার্টির একটি স্বায়ত্তশাসিত অংশ এবং আধুনিক ওয়েলশ রাজনীতির বৃহত্তম দল। ওয়েলশ লেবার এবং এর পূর্বপুরুষরা ১৯২২ সাল থেকে যুক্তরাজ্যের প্রতিটি সাধারণ নির্বাচনে, ১৯৯৯ সাল থেকে প্রতিটি অ্যাসেম্বলি এবং সেনেড নির্বাচনে এবং ১৯৭৯-২০০৪ এবং ২০১৪ সালের ইউরোপীয় পার্লামেন্টের সমস্ত নির্বাচনে ওয়েলশ ভোটের বহুত্ব জিতেছে। ওয়েলশ লেবার যুক্তরাজ্যের সংসদে ৩২টি ওয়েলশ আসনের মধ্যে ২৭টি, ওয়েলশ সেনেডে ৬০টি আসনের ৩০টি এবং প্রধান স্থানীয় কর্তৃপক্ষের ১,২৬৪টি কাউন্সিলরের মধ্যে ৫৭৬টি ২২টি প্রধান স্থানীয় কর্তৃপক্ষের মধ্যে ১০টির সামগ্রিক নিয়ন্ত্রণ সহ।

তথ্যসূত্র

বহিঃসংযোগ 

 
শ্রমিক দল (যুক্তরাজ্য) এর সংগঠন
১৯৪৭-এ প্রতিষ্ঠিত রাজনৈতিক দল
ওয়েলসের রাজনৈতিক দল
ওয়েলশ রক্ষণশীল

ওয়েলশ রক্ষণশীল (, ওয়েলশ কনজারভেটিভ পার্টি ( নামেও পরিচিত), হল যুক্তরাজ্যের কনজারভেটিভ পার্টির শাখা যা ওয়েলসে কাজ করে। ওয়েস্টমিনস্টার নির্বাচনে এটি ভোট ভাগের দিক থেকে ওয়েলসের দ্বিতীয়-সবচেয়ে জনপ্রিয় রাজনৈতিক দল, যা ১৯৩১ সাল থেকে প্রতিটি সাধারণ নির্বাচনে ভোটের দ্বিতীয় বৃহত্তম ভাগ পেয়েছে  সেনেড নির্বাচনে, রক্ষণশীলরা বর্তমানে দ্বিতীয়-সমর্থিত দল কিন্তু কখনও কখনও তৃতীয় হয়েছে।  যুক্তরাজ্যের পার্লামেন্টের ৩২টি ওয়েলশ আসনের একটিও তাদের দখলে নেই এবং সেনেডের ৬০টি আসনের মধ্যে ১৬টি আসন তাদের দখলে আছে।

২০২১ সালের সেনেড নির্বাচনে ওয়েলশ কনজারভেটিভরা আটটি নির্বাচনী আসন জিতেছে, ওয়েলশ লেবার থেকে ক্লাউইডের ভ্যাল এবং ওয়েলশ লিবারেল ডেমোক্র্যাটস থেকে ব্রেকন এবং র্যাডনরশায়ার এবং ওয়েলস জুড়ে নির্বাচনী ভোটের ২৬.১ শতাংশ, সৃষ্টির পর থেকে তাদের সেরা নির্বাচনী আসনের ফলাফল। ১৯৯৯ সালে পাঠানো হয়েছিল।

তথ্যসূত্র 

 
১৯২১-এ প্রতিষ্ঠিত রাজনৈতিক দল
রক্ষণশীল দল (যুক্তরাজ্য) এর সংগঠন
ওয়েলসের রাজনৈতিক দল
ওয়েলশ উদার গণতন্ত্রী

ওয়েলশ লিবারেল ডেমোক্র্যাটস () হল যুক্তরাজ্যের লিবারেল ডেমোক্র্যাটদের একটি শাখা যা ওয়েলসে কাজ করে। পার্টির নেতৃত্বে আছেন জেন ডডস, যিনি 2021 সালের মে মাস থেকে মিড এবং ওয়েস্ট ওয়েলসের এমএস হিসাবে কাজ করেছেন। দলটির বর্তমানে সেনেডে একজন নির্বাচিত সদস্য এবং যুক্তরাজ্যের হাউস অফ কমন্সে একটি ওয়েলশ আসন রয়েছে। এছাড়াও এটি হাউস অফ লর্ডসের বেশ কয়েকজন সদস্য রয়েছে। দলটির ২০২২ সালের স্থানীয় কর্তৃপক্ষের নির্বাচন অনুসারে প্রধান কর্তৃপক্ষের ৬৯ জন স্থানীয় কাউন্সিলর ছিলেন, ২০১৭ থেকে ১০ জন বেশি।

মার্ক উইলিয়ামস, ওয়েলশ লিবারেল ডেমোক্র্যাটদের তৎকালীন নেতা, ২০১৭ সালের সাধারণ নির্বাচনে তার সেরেডিজিয়ন নির্বাচনী এলাকায় প্লেইড সিমরু -এর বেন লেকের কাছে পরাজিত হন, যার সংখ্যাগরিষ্ঠ ১০৪ আসনটিকে দেশের সবচেয়ে প্রান্তিক আসনগুলির মধ্যে একটি করে তোলে। ফলাফল ওয়েলসে একটি এমপি ছাড়া দল ছেড়ে; ১৮৫৯ সালে লিবারেল পার্টি গঠনের পর থেকে দল এবং এর পূর্বসূরিরা ওয়েলসে ধারাবাহিকভাবে সংসদীয় আসন ধরে রেখেছিল। জুলাই ২০২৪ সালের সাধারণ নির্বাচনে ব্রেকন, রাডনর এবং সিডব্লিউএম টাওয়ের এমপি হিসাবে ডেভিড চ্যাডউইক নির্বাচিত হওয়ার পরে দলটি ওয়েস্টমিনস্টারে প্রতিনিধিত্ব পুনরুদ্ধার করে।

তথ্যসূত্র

বহিঃসংযোগ 

 

১৯৮৮-এ প্রতিষ্ঠিত রাজনৈতিক দল
উদার গণতন্ত্রী (যুক্তরাজ্য) এর সংগঠন
সকল উইকিপিডিয়া নিবন্ধ হালনাগাদ করা প্রয়োজন
ওয়েলসের রাজনৈতিক দল